Document ID: /roh_data/filtered/fineweb-2-filterrobots_roh.jsonl.gz/33563

La PPS ha gì in di d'elecziuns fitg emoziunal, per l'ina è bain Magdalena Martullo-Blocher vegnida da defender ses sez a Berna ed ha schizunt fatg las pli bleras vuschs da tut ils candidats. Per l'autra ha Heinz Brand pers ses sez. A la festa eran lura er las emoziuns fitg differentas - tgi sa legra, tgi è trist, tgi è forsa schizunt in zic vilà.
Di nair per la PBD – speranza fan dentant ils giuvens
L’atmosfera tar la Partida burgais-democratica n’è betg deprimida ma era betg propi festiva. Ils commembers da la PBD gratuleschan in a l’auter, fan viva e discussiunan. Els èn conscients, ch’il sez pers da Duri Campell n’è betg stada ina decisiun stretga.
Nus avain pers quai sez fitg cler.
Tuttina ha la PBD gì motiv da far festa - ils giuvens han fatg in bun resultat e stattan gia sin las chommas davos per las proximas elecziuns. Cindy Schnider dals giuvens agiunta che la partida burgais-democratica stoppia en il futur forsa provocar dapli per era survegnir l’attenziun da la glieud.
RR actualitad 08:00